Missatge: Aquesta desaparició del català a la sanitat té molt a veure amb les polítiques neoliberals aplicades pel ''govern dels millors'' d'en Mas. Polítiques mai corregides per la posterior vicepresidència econòmica d'en Junqueras. Si importes personal sanitari hispanòfon a manta per tal de devaluar el sistema públic via salaris aquí en tens un dels efectes col.laterals. Si el pacient és castellanoparlant i es troba amb personal castellanoparlant ja hi tenim el quadre muntat. Cap necessitat d'emprar el català, aquella cosa que parlen alguns indígenes per tal de fer la guitza.El dia que entenguem del tot que la dreta catalana i el centre, convers i erquis, actuen en contra del país en tots els fronts polítics i econòmics alguna cosa haurem guanyat. Les polítiques privatitzadores i de devaluació del sistema públic sempre funcionen també com a atacs a la llengua per raons òbvies de rendibilitat econòmica.
Emocions: anger
distrust

Resposta: Desconec les polítiques que s'han dut a terme en aquest sentit però, a banda d'això, en la notícia hi ha alguna altra dada que m'ha cridat l'atenció:Menys català a la sanitat que amb altres administracions L'ús del català amb el personal mèdic (40,2%) és més baix que l'ús amb la resta d'administracions de la Generalitat (46,2%), segons l'estudi de la Plataforma per la Llengua. Aquesta dada és especialment rellevant quan es tracta dels usos lingüístics dels catalanoparlants. Un 86% dels catalanoparlants fa servir només la seva llengua quan es relaciona amb les administracions de la Generalitat de Catalunya (un 10% més fa servir més el català que el castellà), però la xifra baixa al 63,7% si es tracta de la relació amb el personal mèdic.Els catalanoparlants, més infidels lingüístics L'estudi de l'ONG del català també detecta que el castellà té una capacitat de fidelització més elevada que el català: hi ha més catalanoparlants que es passen al castellà si el metge parla en aquesta llengua, que castellanoparlants que canviarien al català. En aquest mateix sentit, l'informe també detecta que el percentatge de població que utilitzaria el castellà independentment de la llengua que parlés el metge (22'9%) és el doble que en el cas del català (11'3%).Per què hi ha tants catalanoparlants que no parlen el català? Veuen el català com quelcom sense valor i que només s'ha de quedar a casa? S'està perdent el prestigi de la llengua?
Emocions: anger